Komission asetus (EY) N:o 2185/98, annettu 9 päivänä lokakuuta 1998, GATT-sopimuksista johtuvien tiettyjen kiintiöiden mukaisesti Amerikan yhdysvaltoihin vuonna 1999 vietävien juustojen vientitodistusten antamista koskevan menettelyn aloittamisesta



Virallinen lehti nro L 275 , 10/10/1998 s. 0023 - 0027



KOMISSION ASETUS (EY) N:o 2185/98, annettu 9 päivänä lokakuuta 1998, GATT-sopimuksista johtuvien tiettyjen kiintiöiden mukaisesti Amerikan yhdysvaltoihin vuonna 1999 vietävien juustojen vientitodistusten antamista koskevan menettelyn aloittamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maidon ja maitotuotteiden yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68 (1), sellaisena kuin se on viimeksi muutettuna asetuksella (EY) N:o 1587/96 (2), ja erityisesti sen 17 artiklan 8 kohdan, ottaa huomioon maito- ja maitotuotealan vientitukien soveltamista koskevista yksityiskohtaisista erityissäännöistä 27 päivänä kesäkuuta 1995 annetun komission asetuksen (EY) N:o 1466/95 (3), sellaisena kuin se on viimeksi muutettuna asetuksella (EY) N:o 2184/98 (4), ja erityisesti sen 9 a artiklan 1 kohdan, sekä katsoo, että asetuksen (EY) N:o 1466/95 9 a artiklassa säädetään, että Uruguayn kierroksen monenvälisten kauppaneuvottelujen osana tehdyistä sopimuksista (jäljempänä "sopimukset") johtuvan lisäkiintiön mukaisesti Amerikan yhdysvaltoihin vietävän juuston vientitodistukset voidaan jakaa noudattaen erityistä menettelyä, jolla nimetään Amerikan yhdysvalloissa etuuskohteluun oikeutetut tuojat; tämä menettely olisi aloitettava vuonna 1999 tapahtuvan viennin osalta, ja siihen liittyvät yksityiskohtaiset lisäsäännöt olisi määriteltävä; Amerikan yhdysvalloissa etuuskohteluun oikeutettujen tuojien ilmoittamiselle asetetun määräajan vuoksi menettely on tarpeen aloittaa viipymättä, Amerikan yhdysvaltojen toimivaltaiset viranomaiset haluavat erottaa tuonnin hallinnossa toisistaan Euroopan yhteisölle Uruguayn kierroksen mukaisesti myönnetyn lisäkiintiön ja Tokion kierroksesta alunperin johtuvat Itävallan, Suomen ja Ruotsin kiintiöt; parhaillaan tarkastellaan sitä, vastaako tällainen käytäntö GATTin sääntöjä; järjestelyn toimintaan liittyvien ongelmien välttämiseksi vuoden 1999 viennin yhteydessä vientitodistuksia olisi kuitenkin annettava ottaen tarvittaessa huomioon jako tiettyihin tuoteryhmiin kiintiön luonteen mukaan, vakauden ja turvallisuuden takaamiseksi tämän erityisjärjestelyn mukaisesti hakemuksia esittäville toimijoille on syytä vahvistaa päivämäärä, jona hakemukset katsotaan viimeistään jätetyiksi asetuksen (EY) N:o 1466/95 1 artiklan 1 kohdan soveltamiseksi, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Liitteessä I tarkoitetun sopimuksista johtuvan lisäkiintiön (jäljempänä "UR-kiintiö") ja liitteessä I tarkoitettujen alunperin Tokion kierrokselta johtuvien ja Amerikan yhdysvaltojen Itävallalle, Suomelle ja Ruotsille Uruguayn kierroksen luettelossa XX myöntämien tariffikiintiöiden (jäljempänä "TR-kiintiö") mukaisesti Amerikan yhdysvaltoihin vuonna 1999 vietävien CN-koodiin 0406 kuuluvien tuotteiden vientitodistukset annetaan asetuksen (EY) N:o 1466/95 9 a artiklan säännösten mukaisesti. 2 artikla 1. Väliaikaisia vientitodistuksia koskevat hakemukset on jätettävä toimivaltaisille viranomaisille viimeistään 15 päivänä lokakuuta 1998. Ne otetaan vastaan ainoastaan, jos ne sisältävät kaikki asetuksen (EY) N:o 1466/95 9 a artiklan 2 kohdassa tarkoitetut merkinnät ja siinä mainitut asiakirjat. 2. Jos liitteessä I olevassa 2 sarakkeessa tarkoitetun saman tuoteryhmän käytettävissä olevat määrät on jaettu UR-kiintiöön ja TR-kiintiöön, todistushakemus saa koskea ainoastaan toista kiintiötä, ja siinä on mainittava kyseinen kiintiö ja ilmoitettava erityisesti liitteessä I olevassa 3 sarakkeessa mainittu ryhmän ja kiintiön nimitys. 3. Todistushakemus voi koskea enintään 40 prosenttia liitteessä I olevassa 4 sarakkeessa mainitusta tuoteryhmän ja kyseisen kiintiön käytettävissä olevasta määrästä. 4. Hakemus voidaan hyväksyä ainoastaan, jos hakija ilmoittaa kirjallisesti, ettei ole jättänyt ja sitoutuu olemaan jättämättä muita samaa tuoteryhmää ja samaa kiintiötä koskevia hakemuksia. Jos asianomainen jättää samaa tuoteryhmää tai samaa kiintiötä koskevia useita hakemuksia yhdessä tai useammassa jäsenvaltiossa, kaikki hakemukset hylätään. 5. Edellä 1 ja 2 kohdassa säädettyjen mainintojen on oltava liitteessä II esitetyn mallin mukaisia. 6. Asetuksen (EY) N:o 1466/95 1 artiklan 1 kohdan soveltamiseksi kaikki määräajassa jätetyt hakemukset katsotaan jätetyiksi 12 päivänä lokakuuta 1998. Asetuksen (EY) N:o 1466/95 8 artiklan 4 kohtaa ei sovelleta tämän alakohdan mukaisesti jätettyihin väliaikaisia vientitodistuksia koskeviin hakemuksiin. 3 artikla Jäsenvaltioiden on toimitettava komissiolle neljän työpäivän kuluessa hakemusten jättämisen määräajan päättymisestä tieto hakemuksista, jotka on jätetty kunkin liitteessä I mainitun tuoteryhmän ja tarvittaessa kiintiön osalta. Tähän tiedonantoon on sisällyttävä kunkin ryhmän ja tarvittaessa kunkin kiintiön osalta - luettelo hakijoista, - kunkin hakijan hakemat määrät vientitukea koskevan maitotuotteiden nimikkeistön koodien sekä Amerikan yhdysvaltojen yhtenäistetyn tariffinimikkeistön (Harmonized Tariff Schedule of the United States of America (1998)) nimitysten mukaisesti eriteltyinä, - hakijan kolmen edeltävän vuoden aikana viemät näiden tuotteiden määrät, - hakijan nimeämän tuojan nimi ja osoite sekä maininta siitä, onko tuoja hakijan tytäryhtiö. Kaikki tiedonannot, mukaan lukien tiedonannot siitä, että hakemuksia ei ole jätetty, on toimitettava teleksillä tai faksilla liitteessä III esitetyn mallin mukaisesti viimeistään 21 päivänä lokakuuta 1998. 4 artikla Komissio päättää todistusten antamisesta viipymättä asetuksen (EY) N:o 1466/95 9 a artiklan 3 kohdan säännösten mukaisesti ja ilmoittaa siitä jäsenvaltioille viimeistään 31 päivänä lokakuuta 1998. 5 artikla Edellä 3 artiklassa ja asetuksen (EY) N:o 1466/95 9 a artiklan 2 kohdassa tarkoitetut tiedot tarkastetaan ennen lopullisten todistusten antamista ja viimeistään 31 päivänä joulukuuta 1998. Jos toimijan, jolle on annettu väliaikainen todistus, havaitaan antaneen vääriä tietoja, todistus peruutetaan ja vakuus menetetään. 6 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 9 päivänä lokakuuta 1998. Komission puolesta Franz FISCHLER Komission jäsen (1) EYVL L 148, 28.6.1968, s. 13 (2) EYVL L 206, 16.8.1996, s. 21 (3) EYVL L 144, 28.6.1995, s. 22 (4) Ks. tämän virallisen lehden sivu 21 LIITE I >TAULUKON PAIKKA> LIITE II Asetuksen (EY) N:o 1466/95 9 a artiklan 2 kohdan mukaisesti pyydetyt tiedot > KAAVION ALKU> Amerikan yhdysvaltain haettu kiintiöryhmä: Asetuksen (EY) N:o 2185/98 liitteen I (3) sarakkeessa tarkoitettu ryhmä ja kiintiö Asetuksen (EY) N:o 2185/98 liitteen I (2) sarakkeessa tarkoitettu ryhmä Kiintiön alkuperä: Uruguayn kierroksen kiintiö/Tokion kierroksen kiintiö (1) Hakijan nimi/osoite Vientituki- nimikkeistön tuotekoodi Haettu määrä Amerikan yhdysvaltoihin suuntautuva vienti Amerikan yhdysvaltain yhdistetyn tariffi- nimikkeistön koodi Nimetyn tuojan nimi/osoite Tuoja on hakijan tytäryhtiö 1995 1996 1997 Keskiarvo 1995-1997 kyllä ei Yhteensä / (1) Tarpeeton yliviivataan. >KAAVION LOOPU> LIITE III Asetuksen (EY) N:o 2185/98 3 artiklan mukainen jäsenvaltion tiedonanto > KAAVION ALKU> Amerikan yhdysvaltain haettu kiintiöryhmä: Asetuksen (EY) N:o 2185/98 liitteen I (3) sarakkeessa tarkoitettu ryhmä ja kiintiö Asetuksen (EY) N:o 2185/98 liitteen I (2) sarakkeessa tarkoitettu ryhmä: Kiintiön alkuperä: Uruguayn kierroksen kiintiö/Tokion kierroksen kiintiö (1) Numero Hakijan nimi/osoite Vientitukinimikkeistön tuotekoodi Haettu määrä Amerikan yhdysvaltoihin suuntautuva vienti Amerikan yhdysvaltain yhdistetyn tariffinimikkeistön koodi Nimetyn tuojan nimi/osoite Tuoja on hakijan tytäryhtiö 1995 1996 1997 Keskiarvo 1995-1997 Kyllä ei 1 Yhteensä / 2 Yhteensä / 3 Yhteensä / 4 Yhteensä / (1) Tarpeeton yliviivataan. >KAAVION LOOPU>